Eislėbenas

Eislėbenas ( arba Lutherstadt Eisleben) – miestas ir komuna Rytų Vokietijoje, rajono centras Saksonijos-Anhalto žemėje, 35 km į vakarus nuo Halės miesto. Praeina geležinkelis Halė–Miundenas. 2017 m. mieste buvo 23,6 tūkst. gyventojų.

miniatiūra|250px|left|Senamiestis
miniatiūra|250px|left|Liuterio paminklas

Eislėbenas žinomas kaip Martyno Liuterio (1483–1546), protestantiškosios reformacijos pradininko, gimtasis miestas. Prie miesto pavadinimo nuo 1946 m. pridedama pavadinimo dalis Lutherstad – „Liuterio miestas“. Eislėbeno ir Vitenbergo liuteronų paminklai įtraukti į  UNESCO pasaulio paveldo objektų sąrašą.

Eislėbenas padalintas į senamiestį ir naujamiestį (Altstadt ir Neustadt), iš kurių pastarasis XIV a. įkurtas Eislėbeno kalnakasiams. Komuna padalinta į šešias kaimiškas apygardas.

 Istorija 

Pirmą kartą rašytiniuose šaltiniuose paminėtas 997 m. kaip turgus Islebia, 1180 m. – kaip miestas. 

1933 m. vieną iš Eislėbeno gimnazijų šturmavo nacių organizacijos „Sturmabteilung“ smogikai, surengę vadinamąjį „Kruvinąjį sekmadienį“.

 Miestai partneriai 

  Liutervortas, Anglija (Lutterworth)

 Žinomi žmonės 

 Gertrūda Helftietė (1256–1302) –  cistersų vienuolė, mistikė 
 Martynas Liuteris (1483–1546) – reformacijos pradininkas

 Šaltiniai 

 Nuorodos 

 Oficiali svetainė 
 Liuterio vietos Eislėbene
 Liuterio gimimo vieta (3D modelis)
 Eislėbeno ir Vitenbergo liuteronų paminklai (UNESCO)

Kategorija:Saksonijos-Anhalto miestai